**Liikenteen historia** alkaa esihistoriallisilta ajoilta, jolloin ihmiset kulkivat maalla enimmäkseen jalan ja joskus hevosilla. Kulkureitteinä olivat yleensä vesireitit.

Varhaisimmasta merenkulun kehityksestä ovat merkkeinä laivojen kuvat. Varhaisimmat laivan kuvat ovat löytyneet Egyptistä ajalta 3400 ekr. Kreetalta on löytynyt laivan kuvia ajalta noin 2200 ekr. Pyörä keksittiin Mesopotamiassa 3000-luvulla ekr. mutta varsinaiset kärryissä käytettävät pyörät keksittiin 2500 ekr. Muinaistiet olivat usein kaupankäynnin väyliä. Esimerkiksi Suomen vanhin tunnettu tie, 800-luvulla rakennettu Hämeen Härkätie toimi kaupankäyntiväylänä meren rannikon kauppapaikkojen ja sisämaan välillä. Myös aikoinaan Kiinasta Välimeren seudulle johtanut Silkkitie oli kaupankäyntiväylä. Viikingeilä oli kauppareittejä merireittien lisäksi myös idässä, missä ne kulkivat Skandinaviasta Dneprjoen kautta Mustallemerelle ja Välimerellä sijaitsevaan Bysanttiin saakka. Tämä Viikinkien idäntie meni osin maitse, osin jokia myöten.

Kulkuneuvot ja tekniikka
------------------------

### Laivat

Hellenistisellä aikakaudella Kreikassa rakennettiin laivoja, joiden keula oli matalalla ja perä oli koholla.

Viikingit kulkivat aikoinaan paljon meriteitse. He keksivät kölin ja heillä oli erilaisia laivoja eri tarkoituksiin. Kauppalaivat olivat leveämpiä kuin sotalaivat.

### Automobiilit

Ensimmäisen "itsestään liikkuvan" kulkneuvon eli automobiilin kehitti ranskalainen Nicolas-Joseph Cugnot 1760-luvulla. Tämä ajoneuvo toimi höyrykattilan avulla. Ensimmäisen kaupalliseen tarkoitukseen tarkoitetun auton kehitti Karl Benz 1885. Ensimmäisen maantieajon bensiinikäyttöisellä autolla teki Bertha Benzin 1888, kun hän matkasi Mannheimista Pforzheimiin. Daimler ja Benzin perustivat yhdessä autoja valmistavan yhtiön 1926. Yhtiön valmistama automerkki oli Mercedes.

Varhaisin tiedetty maininta moottoripyörästä on vuodelta 1893. Tästä 20 vuotta aiemmin tiedetään olleen polkupyöriä, joissa oli apumoottori. Moottoripyöräteollisuudessa tapahtui merkittävää kehitystä 1920-luvulla. Toisen maailmansodan jälkeen Japanissa tapahtui suuri nousu moottoripyöräteollisuudessa.

### Raideliikenne

Nykyisiä rautateitä edelsivät puisista kiskoista koostuneet raideväylät. Ensimmäiset raiteilla liikkuneet vaunut toimivat Mesopotamian ja Intian alueella 2900-luvulla ekr. Ennen nykyisiä raidejärjestelmiä raideliikenne kulki köysiratoja myöten. 1900-luvulla junaliikenteen kannalta tapahtui merkittävää kehitystä Isossa-Britanniassa, Ranskassa, Yhdysvalloissa ja Japanissa. 1960-luvulla tapahtui yleismaailmallisesti merkittävää vilkastumista raideliikenteessä.

### Lentoliikenne

Lentosuunnistuksessa oli merkittävä kehittäjä Sir George Gayley (1773-1857). Gottlieb Daimler kehitti ensimmäiset yksisylinteriset polttomoottorit lentokoneisiin 1885. Polttomoottorikoneiden osalta tapahtui merkittävää kehitystä 1900-luvun alussa. Yhdysvaltalaiset Wrightin veljekset, Wilbur ja Orville Wright kehittivät ensimmäisen ilmaa raskaamman lentokoneen. He lensivät lentokoneella ensimmäistä kertaa julkisesti 1908.

Lähteet
-------

1. ↑  Björn Landström: *Laiva*, s. 12, 26. Otava, 1990. ISBN 951-1-11183-3.
2. ↑  Milla Aaltonen: Pyörä Peda.net. Viitattu 30.8.2023. [vanhentunut linkki]
3. ↑  Hämeenlinna, Härkätie *DigiTrail-pyöräilyreitit*. Visithäme. Viitattu 30.8.2023.
4. ↑  Silkkitie yhdisti idän ja lännen *Historia*. Viitattu 30.8.2023.
5. ↑  Anja Linqvist, Janne Kauppila: Viikinkien kauppareittejä.  *Historia, muinaiset kansat ja kulttuurit*, 2021.  Orange. ISSN 984013-2101.
6. ↑  Michael Lahanas: Ancient Greek Ships *mlahanas.de*. Viitattu 30.8.2023. [vanhentunut linkki]
7. ↑  Viikinkilaivat *rosala.fi*. Viitattu 30.8.2023. [vanhentunut linkki]
8. ↑  Maailman ensimmäinen auto SAUK. Viitattu 30.8.2023.
9. ↑  Hans Christiansen: *Autot, klassikoita 100 vuoden ajalta*, s. 6. Suomentanut Heli Salmenkangas. Read.me, 2011. ISBN 978-952-220-417-2.
10. ↑  Erwin Tragatsch: *Moottoripyörä ennen ja nyt*, s. 7-11. Tekninen kustannusliike, 1992. ISBN 951-93664-4.
11. ↑  Lars-Olof Karlsson: Järnvägar i historien *Waypackmachine*.  Arkistoitu 12.8.2010. Viitattu 30.8.2023. (ruotsiksi)
12. ↑  Reiszug zu Salzburg *Waypackmachine*.  Arkistoitu 19.7.2011. Viitattu 30.8.2023. (saksaksi)
13. ↑  O. S. Nock: *World Atlas of Railways*, s. 6-9. Art House, 1978. ISBN 0-907874-05-3. (englanniksi)
14. ↑  David Monley: *Lentokone ennen ja nyt*, s. 12, 15. Suomentanut Olli Blomberg. Tekninen kustannusliike Oy, 1992. ISBN 951-9364-36-6.
15. ↑  Creating the First Heavier-Than-Air Powered Aircraft *The Wright brothers*. Viitattu 30.8.2023.

Katso myös
----------

* Merenkulun historia
* Tieliikenteen historia
* Raideliikenteen historia
* Ilmailun historia